Master System

Segan NESsin kilpakumppanilla on parempi rauta mutta paljon huonompi ja vielä obsoliitimpi kirjasto. Heitän tähän myös SG-1000n pelit, koska en jaksa erottaa kakkakikkarekasakirjastoja toisistaan.

Pelaamisen arvoisia pelejä verrattuna pelattuihin on 9/83, pelien yhteisarvosana on 61.

* *Action Fighter*: Ei yhtä omaperäinen kuin kolikkopeliversio, muttei silti kovin nähty sekoitus ajo- ja lentoräiskintää. Tasapaksu ja epäreilu, joka tapauksessa.
* *Alex Kidd - High Tech World*: Super Mario Bros 2:n tyyliin kyyninen maskottilokalisointi japanilaisesta lisenssipelistä. Tekele on ikäisekseen perushajottava ja -runkku seikkailupeli äkkikuolemilla ja runsaalla neljällä tallennuskohdalla. Eniten huvittaa lokalisoinnin laiskuus: Alex yhdistettynä muuten ennallaan pidettyihin feodaali-Japanin tyylisiin hahmohin oli varmaan aikoinaan sarjan faneille aika sika hämmentävä kokemus.
* Alex Kidd in Miracle World: Suunnilleen ainoa vähänkään viihdyttävä Alex Kidd -tekele johtuen sen melko vaihtelevasta pelattavuudesta ja Athena-tyylisestä palikka- ja esinemekaniikasta. Kivi-paperi-sakset-pomotaistelut hajottavat sarjan Mega Drive -version tyyliin. (6/10)
* *Alex Kidd in Shinobi World*: Tällä kertaa Lexsiä lypsetään Shinobi-pelien tyylisessä muttei mitään esikuvasarjansa kekseliäitä mekaniikkoja sisältävässä umpikuivassa tasoloikassa.
* *Alf*: Segan todella kammottava lisenssiseikkailutoiminta. Uskon, että peli on väitteidensä vastaisesti jopa Vegasta huonompi.
* *Ashura*: Segan mitäänsanomaton armeijateemainen räiskintä. Sentään japaniversio on parempi kuin Rambolisenssilokalisointi!
* *Assault City*: Segan tasapaksu, sci-fi-teemainen automaattisesti rullaava räiskintä.
* Astro Warrior & Pit Pot: Kahden pelin kokoelma. Astro Warrior on Kaikin Puolin Geneerinen AvaruusRäiskintä, Pit Pot taas ihan hupaisa ja omintakeinen mutta pinnallinen fantasiateemainen toimintapuzzlepeli. (5/10)
* Ayrton Senna's Super Monaco GP II: Segan mitäänsanomaton kolmannen persoonan formulapeli.
* *Aztec Adventure*: Segan flegmaattinen ja monotoninen ylhäältä kuvattu toimintapeli, jossa sentään tietyt viholliset voi lahjoa puolulaisiksi.

* Basketball Nightmare: Segan rupuinen ja hidas koripallopeli, jonka nimi ei viittaa sen laatuun vaan sentään mielenkiintoiseen kauhuteemaan.
* *Batman Returns*: Segan hiomaton ja keskinkertainen lisenssitasoloikka, sentään flengausmekaniikalla.
* *Battle Outrun*: Segan väännös S.C.I.-tyylisestä ajojahtirallista, joka on kuitenkin ihan sika tasapaksu, sillä ennen vastustajien kanssa nujakointia saa normiliikenteen parissa pillurallitella minuuttitolkulla.
* *Blade Eagle*: Segan KPGAR lukuun ottamatta 3D-graffoja, joita ei saa edes pois päältä!
* *Bomber Raid*: KPGSR.
* *BMX Trial - Alex Kidd*: Unohdettava ja runkku Lexi-teemainen moottoripyöräilypeli.
* *Bram Stoker's Dracula*: Normiköyhä lisenssitasoloikka, jolla on kunnia olla ainoa oikealla raudalla pelaamani Master System -peli. Tämä erhe tuli tehtyä joskus jurakaudella Planet Fun Funissa.
* Buggy Run: RC Pro-Ammainen eli kuiva isometrinen ajopeli aseilla.

* Casino Games: Kasinopeli, joka ei ole ihan kuivimmista päästä kiitos sentään flipperiminipelin, jonka fysiikat ovat kuitenkin hirveät. Eniten viihdyttääkin yllättävän edustavan näköiset peliemännät.
* Castle of Illusion Starring Mickey Mouse: Ducktalessista aika lailla ammentava eli Mega Drive -versiota kiinnostavampi tasoloikka hyvällä ja vaihtelevalla kenttäsuunnittelulla. Ei yllä ihan esikuvansa tasolle johtuen tyystin unohdettavista musista. (6/10, myös Game Gear)
* Comical Machinegun Joe: Segan värikkäämpi ja vähäsisältöisempi kopio Data Eastin Shootoutista. Koomisuutta löytyy, mutta päähenkilön ase on kyllä vain puoliautomaattinen.
* *Cyber Shinobi*: Todella kämäinen, hidas ja tasapaksu 2D-mätkintäväännös Shinobista.
* *Cyborg Hunter*: Segan puoliepälineaarinen toimintapeli, jonka alkuperäinen animelisenssi on poistettu lokalisaatiosta. Tylsä ja käyttäjäepäystävällinen, mutta pieni ensimmäisen persoonan käyttöliittymäelementti on aika kekseliäs.

* Danan - The Jungle Fighter: Nopeatempoinen puoliepälineaarinen 2D-toiminta. Hyökkäysmanöövereitä ei ole perushuitomista enempää, mutta esine- ja eläinapurimekaniikat piristävät menoa, kuten myös yllättävän viihdyttävä juoni, joka sisältää antirasismia ja -kolonialismia. (6/10)
* Deep Duck Trouble Starring Donald Duck: Tunnettu myös lempinimellä "Läski-Roope", vaikkakin sopivampi nimitys olisi "Flegu-Aku" johtuen pelin hajottavasta hitaudesta. Pelillisesti on meno varsin nähtyä ajojahtipomotaisteluita lukuun ottamatta, mutta ruutusuunnittelu on sentään vaihtelevaa.
* *Dual Hawk*: Segan mitäänsanomaton sotateemainen rullaamaton kolmannen persoonan räiskintä.
* *Dragon Crystal*: Segan mitäänsanomaton Rogue-kopio.

* Enduro Racer: Isometrinen moottoripyöräpeli kekseliäällä valuuttamekaniikalla. Valitettavasti ajoneuvon päivityssysteemi on aika sika dille: hommatut parannukset poistuvat heti, mikäli pyörä kosahtaa, minkä lisäksi ne lakkaavat olemasta yhden rallin jälkeen! Kiitti ihan vatusti, pyörän kärsimä vahinko ei tietenkään taas kaikkoa minnekkään. Onneksi kolikkopelikaiman lopputekstit on kopsattu tähänkin versioon.

* Galactic Protector: Pallo-ohjattava avaruusräiskintä, jossa pyöritään planeettojen pinnalla ja suojellaan niitä hyökkäyksiltä. Taivaankappaleiden hoopot ilmeet tarjoavat eniten hupia.
* *Galaxy Force*: Kolmannen persoonan KPGAR.
* *Gangster Town*: Humoristinen mutta aika monotoninen sekä yltiövaikea fedorahattuteemainen valopyssyräiskintä Segalta.
* Ghost House: Kämäinen ja vähäsisältöinen epälineaarinen 2D-haahuilu, jossa etsitään ja listitään vampyyreita. Pääteema on aika hauskan kuuloinen, ainakin.
* Girls Garden: Rullaava kamankeräyspeli, jonka herutusteeman takia jotkut väittävät sitä treffisimulaattoriksi...?
* *Golden Axe Warrior*: Aika suora kopio ykkös-Zeldasta mutta kaikin puolin parempi, etenkin koska päähenkilön liikkumisnopeus on jopa siedettävä. Ei silti sentään pelaamisen arvoinen.
* Golfamania: Mieleenpainumaton golffailu, jonka käyttöliittymä on sentään jees puttausta lukuun ottamatta.
* *Golvellius*: Segan kääntämä toimintaseikkailu, jossa sekä sivulta että ylhäältä kuvattuja kohtia. Premissi on epäkiinnostavaa fantsusettiä.
* Great Basketball, Golf, Ice Hockey, Soccer, Volleyball: Segan laimea urheilupelisarja, joka ei ole suinkaan erinomainen mutta kylläkin liian suuri. Alunperin panin tekeleet tänne erikseen, mutta sitten editori kaatui, enkä jaksanut kirjoittaa näistä kaikista raakileista uudelleen.

* *High School! Kimengumi*: Kämäinen ja käsittämätön lisenssitoimintaseikkailu sentään hyvällä alkunäytöllä.
* *Hokuto no Ken*: Segan tyystin monotoninen kämä-Kung Fu, jossa kosahtelevat vihollisetkin on toteutettu aika lussusti.
* *Hoshi o Sagashite...*: Segan tavallisen tylsä ja epäjohdonmukainen menuseikkailupeli sci-fi-teemalla.

* Jurassic Park: Yllättävän pelattava lisenssitoiminta sekä räiskintä- että tasoloikkaosioilla. Jälkimmäiset ovat melko vaihtelevia ja kolme vapaasti vaihtelevaa asetta ovat kaikki omiaan eri tilanteisiin. Valitettavasti lopputaistelu on melkein yhtä paskasti totetutettu kuin NeverDeadin vastaava. (6/10)

* Kenseiden: "THOU ART BUT A NOVICE." Segan hieman Genpei Toumadenmainen mutta parempi tasoloikka. Pelissä haahuillaan puolivapaasti pitkin feodaali-Japanin karttaa ja kerätään lisävoimia ynnä esineitä Tokyon seuduilla odottavan pääpahiksen lahtaamiseksi. Estetiikka, etenkin FM-versiot musiikeista, luo pelille hyvää puolisynkkää tunnelmaa ja vaikeusaste on melko inhimillinen hajottavia mutta vapaaehtoisia treenausosioita lukuun ottamatta. Vihdoin siis oikeasti hyvä Master System -peli! (7/10)
* Kung Fu Kid: Segan yksinkertainen mutta tyydyttävä mätkintäpelin ja tasoloikan risteytys, jossa varhaisin tietämäni versio uniikeista pomoista koostuvasta mättömarattonista. (6/10)

* Land of Illusion Starring Mickey Mouse: Hyvä nokitus Castle of Illusioniin lievillä seikkailupelielementeillään ja lukuisilla kekseliäillä mekaniikoillaan, kuten muuttuvilla tasoillaan, paria vuotta ennen Mega Man X:ää. Peruspelattavuus on myös mukavasti nopeutunut edeltävään peliin verrattuna. (7/10, myös Game Gear)
* *Laser Ghost*: Melko eri peto kuin kolikkopelikaimansa, tässä tekeleessä valopyssyräiskitään ruman muijan suojelemisen tähden. Ainakin normiohjainta käyttäessä pelillä on hajottava pakkomielle tähtäimen keskittämiseen ja muutenkin on vaikeusaste todella epäreilu kiitos tyhjästä valon nopeudella syöksyvien vihollisten.
* Legend of Illusion: Tyydytttävä, mutta Land of Illusioniin verrattuna tavanomaistunut tasoloikka. Game Gear -alkuperä näkyy vaakatasossa turhan kapeana näkymänä. (6/10, myös Game Gear)
* *Line of Fire*: Segan persoonaton armeijaräiskintä, sentään hivenen säädettävällä rullausnopeudella ja manuaalisesti ohjattavilla raketeilla.
* *Lord of the Sword*: Segan 2D-fantsutoimintaseikkailu, jossa haahuillaan vapaasti eli päämäärättömästi hyödyttömän kartan kera. Nimi on hauskin puoli.

* Marksman Shooting / Trap Shooting / Safari Hunt: Kolme yksinkertaista ja viimeistä tekelettä lukuun ottamatta persoonatonta valopyssyminipeliä yhdessä yhdentekevässä paketissa.
* Master of Darkness: Taas jopa hyvä Master Systemin tekele. Tällä kertaa kyseessä on varsin häpeilemätön Castlevania-kopio, joka on kuitenkin esikuvaansa parempi etenkin kiitos paremman ohjattavuuden. Kävelykepillä kamppaileva brittiprofessori on hänkin hauskempi sankarihahmo kuin Conan-plagiaatti Simon. Saatanan lepakot lentelevät ne kuitenkin myös turhan tiuhaan iholle tässäkin pelissä. Myös vikan ruudun sokkelo hajottaisi, mutta se on verrattaen pieni ja pakoreitti on melko kekseliäs källi. Musiikkiraita on tyyliin ainoa kokovaltaisesti hyvä alustallaan. (7/10, myös Game Gear)
* Masters of Combat: Alustalleen yllättävän hyvä 2D-mättöpeli, kiitos juoksumanööverien ja hauskojen liikelistojen. Hahmot ovat valitettavasti persoonattomia ja rosteri säälittävän pieni makkarajuhla.
* *Maze Hunter 3D*: Kuiva ylhäältä kuvattu toimintapeli, taas pakollisella 3D-silmäraiskauksella.
* Megumi Rescue: Segan uudelleenkoodaus julkaisemattomasta kolikkopelistä. Taustatarina on mielenkiintoisempi kuin itse peli, joka koostuu sinänsä omintakeisesta muttei hauskasta päähenkilön Breakout-tyylisestä pompottamisesta ja ihmisten palavista rakennuksista pelastamisesta.

* *Ninja Gaiden*: Segan liian uskollinen versio Tecmon toimintapierusta, jossa jo toisessa ruudussa hajoaa naama naamalle sukkana sisään lentäviin tirppoihin ja niiden aikaansaamiin rotkobludauksiin.

* *Outrun Europa*: Köyhää ajelua pinnallisella mätkintä- ja räiskintäelementeillä.

* Parlour Games: Segan pilipalipelikokoelma, sentään jälleen kasinolyyleillä.
* *Penguin Land*: Segan munankäsittelyongelmanratkaisupeli, joka on aika sika samanlainen kuin kolikkopeliedeltäjänsä. Ruutueditori sentään löytyy.
* *Power Strike*: KPGSR, Segan uudelleenohjelmoimana.
* *Power Strike II*: Edeltäjäänsä hieman persoonallisempi ammuskelu, joka 30-luvun teemastaan huolimatta on alus- ja ammussuunnittelultaan nähdyn futuristinen.
* *Psychic World*: Segan uudelleenohjelmointitekele. Turhauttava ja kömpelö vaikka sentään lievästi omintakeinen tasoloikka.
* *Psycho Fox*: Segan hyppymekaniikoiltaan ja kiihdyvyydeltään hajottava mutta sentään hupaisan ruma tasoloikka, josta on kopioitu aika lailla Decap Attackiin.

* R.C. Grand Prix: Isometrinen ajopeli, jonka kamera on aivan liian lähellä toimintaa nopeuteen verrattuna. Tukee ainakin nelinpeliä.
* Rescue Mission: Omintakeinen ja huvittava mutta taas vaihteeksi yltiövaikea valopyssyräiskintä, jossa suojellaan resiinalla sompailevaa sotilasta ja pelastetaan (tai ammutaan) haavottuneita puolulaisia. (5/10)
* *Running Battle*: Segan todella tasapaksu 2D-mätkintä, jossa jolkotellaan eteenpäin ja mätkitään yhtä vihollistyyppiä liian pitkään.

* *Sherlock Holmes - Loretta no Shouzou*: Segan valikkoseikkailupeli, josta ei saa japaniksi hirveästi irti.
* Slapshot: Segan mitäänsanomaton jääkiekkopeli, sentään hämärällä maavalikoimalla: esimerkiksi Pohjois-Korea on syystäkin varsin uniikisti pelattavana! Parempi kuin NHL Slapshot, ainakin.
* *Spellcaster*: Segan valikkoseikkailua ja kökkeröä toimintaa sekoittava yhdentekevyys.
* Snail Maze: Yksinkertainen sokkelorymistys kelloa vastaan. Itse peliä kiinnostavampi on sen alkuperä BIOS-salaisuutena!
* *Sukeban Deka II - Shoujo Tekkamen Densetsu*: Lisenssijapanilaislukiotyttöraggareita peruskälyisillä ADV-seikkailupeliosioilla ja todella kammottavilla mätkintäkohdilla. Sentään viimeksi mainituissa voi varsin uniikisti hyökätä myös vinottaissuunnissa.
* Super Racing: Segan persoonaton formulapeli, sentään hupaisan herkästi kosahtavilla kaaroilla.

* Tennis Ace: Segan melko monipuolinen mutta pelattavuudeltaan välttävä tennispeli.
* *Tensai Bakabon*: Kummallinen ja esoteerinen lisenssiseikkailu Segalta, jossa voi sentään mennä dokaamaan ilman rahaa ja ottamaan myyjältä turpaan.
* *Tom and Jerry - The Movie*: Taas huono lisenssipeli Segalta. Vaihtelun vuoksi ohjataan sentään Thomasta ja jahdataan toista titulaarista otusta huonosti suunniteillussa kentissä kera kamalien kontrollien.

* *Virtua Fighter Animation*: Surkea 2D-mättösivupeli, jossa jopa yhdellä hahmolla on heitto ja tyypit välillä hyytyvät ilman mitään syytä. Sentään välipätkät ovat OK.

* *Wanted*: Taas yksi hullu, mahdoton valopyssyräiskintä Segalta.
* *Woody Pop - Shinjinrui no Block Kuzushi*: Segan normijööti Breakout -kopio.
* *Wonder Boy III - The Dragon's Trap*: Muodonmuutosmekaniikaltaan mielenkiintoinen mutta kenttäsuunnittelultaan päätön ja muutenkin varsin epäselvä toimintaseikkailu.

* *Zillion*: Segan lisenssöinti, joka lainaa aika reippaasti Impossible Missionista. Käyttäjäepäystävällinen, itseään toistava ja muutenkin turhauttava tekele, eikä sisällä edes hupaisia mylvintöjä.
* *Zillion II - The Tri Formation*: Edeltäjänsä seikkailuelementit kuivalla autorullausräiskinnällä ja tasoloikkimisella korvaava Segalisenssöinti.